Document ID: 32004R2199

KOMISIJAS REGULA (EK) Nr. 2199/2004
(2004. gada 10. decembris),
ar ko groza Regulu (EEK) Nr. 3846/87, ar kuru izveido lauksaimniecības produktu nomenklatūru eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EEK) Nr. 1784/2003 par labības tirgus kopējo organizāciju (1), un jo īpaši tās 18. pantu, un attiecīgos noteikumus, kas paredzēti citās regulās par lauksaimniecības produktu tirgu kopējo organizāciju,
tā kā:
(1)
Komisijas 1987. gada 17. decembra Regulas (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām (2), 3. panta pēdējā daļā ir sniegta kompensāciju nomenklatūras pilna versija, kas jāpublicē 2005. gada 1. janvārī, kā izriet no reglamentējošiem noteikumiem par lauksaimniecības produktu eksporta kārtību.
(2)
Jāņem vērā no 2005. gada piemērojamie Kombinētās Nomenklatūras grozījumi attiecībā uz cūkgaļu, Tokajas vīnu, apelsīniem, āboliem un sultanīnām, kas ieviesti ar Regulu (EK) Nr. 1810/2004 (3), un attiecīgi jāpielāgo kompensāciju nomenklatūra.
(3)
šajā regulā paredzētie pasākumi ir saskaņā ar visu attiecīgo pārvaldības komiteju atzinumu,
IR PIEŅĒMUSI ŠO REGULU.
1. pants
Regulu (EEK) Nr. 3846/87 groza šādi.
1.
I pielikumu aizstāj ar šīs regulas I pielikumu,
2.
II pielikumu aizstāj ar šīs regulas II pielikumu.
2. pants
Šī regula stājas spēkā 2005. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 10. decembrī

Labels: 3
6